[{"text_idx": "#000005", "text": "Thema\u2019r ystafell yw treigl amser. Ar y nenfwd mae 12 arwydd y Sidydd yn cynrychioli misoedd y flwyddyn. Cawsant eu paentio gan yr arlunydd Fred Weekes. Mae\u2019r ffenestri lliw yn darlunio duwiau Llychlynaidd, y defnyddiodd y Sacsoniaid hwy i enwi dyddiau\u2019r wythnos."}, {"text_idx": "#000006", "text": "Ym mhedair cornel yr ystafell, mae ffigurau bach wedi\u2019u cerfio yn cynrychioli \u2018Amseroedd y dydd\u2019. Ar y wal ddwyreiniol mae \u2018Codiad yr Haul\u2019, tra bod y gornel gyferbyn yn dangos Hanner Dydd. Cynrychiolir y Gwyll a\u2019r Nos gan Dduwies y Lleuad ar wal y gogledd."}, {"text_idx": "#000007", "text": "Mae wal y simnai o garreg wedi\u2019i cherfio, sydd wedi\u2019i phaentio a\u2019i haddurno a\u0302 deilen aur bur. Mae\u2019n dangos ffigur \u2018Cariad\u2019 ar y cwfl, tra oddi tanodd, mae cariadon yn hela, yn sglefrio ac yn eistedd wrth ymyl ta\u0302n gaeafol."}]